**Juhatuse 12. oktoobri 2021 koosoleku PROTOKOLL**

Kell 14 -17 Tehnopoli nõupidamiste ruumis Jupiter ja paralleelselt MS Teamsis

**Koosolekut juhatas:** Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Jevgeni Lištšina, Krister Peetmaa, Argo Stallmeister ja Märt Viileberg Jupiteris ning Janek Sulev MS Teamsis

Kutsutud: Katre Eljas

Puudusid: Mart Aguraiuja

**Koosoleku päevakord:**

1. Päevakorra kinnitamine
2. Eelmise koosoleku protokolli kinnitamine
3. Toimkondade juhtide ülevaade toimkondade koosolekutest
4. EETELi ettepanekud standardi EVS 932:2017 Ehitusprojekt muutmiseks
5. ETIM Baltic lepingu sõlmimine ja ühistegevuse alustamine
6. EETELi sügispäeva korraldamine 21. oktoobril 2021
7. Üleskerkinud teemad

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

1. **Toimkondade juhtide ülevaade toimkondade koosolekutest**

**Sisepaigaldajate toimkonna** taas käivitamisest andis ülevaate selle juht Krister Peetmaa.

Toimkonna 29.09.2021 toimunud koosolekul leidis esmalt tähelepanu asjaolu, et tavapärastele elektri sisetöödele lisandub järjest rohkem automaatika ja nõrkvoolu osi, mille alaseks elektrike õpetamiseks kutsekoolidel suuresti puudub vajalik ressurss. Seetõttu peetakse vajalikuks sisetööde elektriku kutsestandardi kaasajastamise käigus pöörata tähelepanu eri tööde kompetentsustele spetsialiseerumise võimalustele, et täiendada elektriala õppekavasid. Edaspidi võiks kaaluda hooneelektriku kutsestandardi koostamist.

Teise teemana toodi esile elektriprojektide sobivus elektritööde tegemiseks, sest tihti antakse tööde tegemiseks üle vaid põhiprojekt, kuigi keerulisemate tööde kvaliteetseks tegemiseks vajatakse tööprojekti. Peeti vajalikuks tõsta nõudeid elektriprojekteerijate, tööde järelevaatajate ja auditeerijate kutsekompetentsusele, millega paraneks oluliselt elektripaigaldiste kvaliteet. Teemat arutatakse koos projekteerijatega 14.10.toimuval ühisel koosolekul.

Järgnevalt käsitleti kogu dokumentatsiooni ja töökorralduse digitaliseerimise vajadust, sh kaasnevat küberturvalisuse olulisust.

**Projekteerijate toimkonna** 01.10.2021 toimunud koosolekustandis ülevaate selle juht Argo Stallmeister. Esmalt tõdeti, et piirid põhi- ja tööprojekti vahel on hägustunud, seepärast on vaja kriitiliselt üle vaadata projekteerimise staadiumide nõuded kehtivas EVS 932: 2017 Ehitusprojekt.

Edasi arutleti praktilisi samme 2D projekteerimiselt tasemele 3D ja sealt edasi BIM projekteerimisele üleminekul, samuti ETIM tootenimekirja kasutamist projektis toodud materjalide ja seadmete omaduste kirjeldamisel. Tõdeti, et sisepaigaldajad vajavad BIM tasemel projekti praktilise kasutamise ja projekteerijad ETIMi alast koolitust. Teemat arutatakse koos sisepaigaldajatega 14.10 toimuval ühisel koosolekul.

**Otsustati** võtta toimkondade informatsiooni teadmiseks toetada vajalikke ettevõtmisi.

1. **EETELi ettepanekud standardi EVS 932:2017 Ehitusprojekt muutmiseks**

Projekteerijate toimkonna juht Argo Stallmeistri poolt koondatakse toimkonna liikmete ettepanekud standardi kitsaskohtade ja ebakõlade lahendamiseks. Lisaks on vaja standardis täpsustada valgustuse projekteerimisega seonduvat.

**Otsustati** esitada EETELi poolt projekteerijate ja sisepaigaldajate toimkondade koondatud ettepanekud Eesti Ehituskonsultatsiooniettevõtete Liidu juures moodustatud standardi muutmise töögrupile.

1. **ETIM Baltic lepingu sõlmimine ja ühistegevuse alustamine**

Tegevjuht tutvustas 30. septembril 2021 EETELi ja Leedu sõsarliidu NETA vahel sõlmitud lepingut, millega laiendatakse EETELi juures tegutseva ETIM Eesti liikmeskonda NETA juures tegutseva ETIM grupi liikmetega. Nii kujundatakse ühistegevuseks ETIM Estonia ümber laiema haardega ETIM Balticuks, millega oodatakse edaspidi liituma ka Läti sõsarliidu LEVA liikmeid. Suurema liikmete arvuga kahanevad oluliselt ETIM Internationali liikmesusega seostuvad kulud ühe liikmeks oleva ettevõtte kohta. ETIMi alase ühistegevuse käigus tiheneb ka koostöö Balti riikide elektrikaupade müüjate, aga ka tootjate vahel nii Balti turgudel kui ka laiemalt. EETEL jääb ETIM Balticu finantstegevuse koordinaatoriks, kuid ETIM Balticu tegevuse juhtimine ja esindamine ETIM Internationali peakoosolekul toimub kordamööda kahe aastaste tsüklitena alustades EETEList. Leping jõustus alates allakirjutamisest ja käivitub alates 2022. aastast.

**Otsustati** toetada ETIM Balticu tegevuse korraldamist.

1. **EETELi sügispäeva korraldamine 21. oktoobril 2021**

Arendusnõunik tutvustas sügispäeva raames toimuva seminari „Ülikool kui koostööpartner“ kava:

|  |  |  |
| --- | --- | --- |
| Kellaaeg | Tegevus | Asukoht |
| 12.00 – 13.30 | Tallinna Tehnikaülikooli laborite külastused EETELi ettevõtetele: | |
| Kõrgepingetehnika labor | Energeetikamaja  Ehitajate tee 5 |
| Mikrovõrkude labor | Energeetikamaja  Ehitajate tee 5 |
| Valgustehnika labor | Energeetikamaja  Ehitajate tee 5 |
| XR-Keskus | Mektory, Raja 15/Mäepealse 1, Tallinn  Ruum: XR-keskus, 0-korrusel |
| 13.30 - 14.30 | Lõuna | Mektory, Raja 15/Mäepealse 1, Tallinn |
| 14.30 – 15.30 | Ettekanne „Koostöövõimalused ülikoolidega“ (Katre Eljas)  Paneeldiskussioon teemal „Ülikool kui koostööpartner“ ja arutelu | Mektory, Raja 15/Mäepealse 1, Tallinn  Ruum: Innovation Hub |
| 15.30 -15.45 | Üldkoosolekule registreerimine |
| 15.45 – 16.30 | Üldkoosolek |
| 16.30 – 17.00 | Kohv, tee, suupisted ja vestlus |

Tegevjuht tutvustas üldkoosoleku kava:

EETELi Topp 2021 võitjate autasustamine

Uuele liikmele Solarflow OÜ EETELi liikmetunnistuse andmine

Ülevaade seni tehtust

Liidu eelarve 2020 täitmise prognoos  eelarve 2021 kinnitamine

**Otsustati** sügispäeva kava heaks kiita ja tõhustada liikmete sügispäevale registreerimist.

1. **Üleskerkinud teemad**

Juhatuse liikmed vahetasid mõtteid EETELi tegevuse sisu ning kuvandi kaasajastamiseks ja levitamiseks liikmete ühistes huvides, samuti liikmete tõhusamaks kaasamiseks ja liikmeskonna laiendamiseks.

**Otsustati:**

Korraldada mõttetalgud juhatuse laiendatud koosolekul 5. novembril 2021.

Nõustuda Äripäeva ettepanekuga elektriinstallatsiooniga tegelevate ettevõtete aastaraporti koostamiseks ja võimalusega liikmetel soodushinnaga ostmiseks.

**Järgmine juhatuse korraline koosolek toimub 09. novembril 2021 kell 14-17 Tehnopoli nõupidamiste ruumis Jupiter.**

Koosoleku juhataja

Kristo Reinhold

Protokollija

Märt Viileberg

/allkirjastatud digitaalselt/